DA Den Europæiske Unions Tidende C 23/52

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

Meddelelse om ansøgning om tilladelse til efterforskning efter flydende eller gasformige kulbrinter, benævnt »Brignoles-tilladelsen«

(EØS-relevant tekst)

2010/C 23/10

Ved ansøgning af 1. oktober 2008 har virksomheden Schuepbach Energy LLC med hovedsæde på adressen 2651 North Harword, Suite 570, Dallas, TX 75201, UNITED STATES OF AMERICA, anmodet om tilladelse til i et tidsrum af tre år at efterforske flydende eller gasformige kulbrinter, benævnt »Brignoles-tilladelsen«, på et cirka 6 781 km2 stort areal, som omfatter en del af departementerne Bouches-du-Rhône, Var, Alpes-Maritimes og Vaucluse.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater i nygrader inden for NTF-systemet (Nouvelle Triangulation de la France), hvis nulmeridian går gennem Paris:

Toppunkter Længdegrad Breddegrad A 4,40 gr Ø 48,90 gr N B 4,40 gr Ø 48,70 gr N C 5,30 gr Ø 48,70 gr N D 5,30 gr Ø 48,50 gr N E 5,20 gr Ø 48,50 gr N F 5,20 gr Ø 48,40 gr N G 5,00 gr Ø 48,40 gr N H 5,00 gr Ø 48,30 gr N I 4,60 gr Ø 48,30 gr N J 4,60 gr Ø 48,10 gr N K 4,20 gr Ø 48,10 gr N L 4,20 gr Ø 48,00 gr N M 3,60 gr Ø 48,00 gr N N 3,60 gr Ø 48,10 gr N O 3,50 gr Ø 48,10 gr N P 3,50 gr Ø 48,20 gr N Q 3,60 gr Ø 48,20 gr N R 3,60 gr Ø 48,40 gr N S 3,70 gr Ø 48,40 gr N T 3,70 gr Ø 48,50 gr N U 3,80 gr Ø 48,50 gr N V 3,80 gr Ø 48,60 gr N W 3,90 gr Ø 48,60 gr N X 3,90 gr Ø 48,70 gr N Y 4,00 gr Ø 48,70 gr N Z 4,00 gr Ø 48,90 gr N

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal overholde de betingelser, som er fastsat i artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Afgørelse om den oprindelige ansøgning og de konkurrerende ansøgninger vurderes på grundlag af kriterierne for tildeling af udvindingsrettigheder, jf. artikel 6 i det nævnte dekret, og der træffes afgørelse senest den 23. oktober 2010.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i loven om minedrift (»code minier«) og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (»décret no2006-649 du 2 juin 2006, relatif aux travaux miniers, aux travaux de stockage souterrain et à la police des mines et des stockages souterrains«) (Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat. (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration et production des hydrocarbures), Arche de La Défense Paroi Nord, 92055 La Défense Cedex, FRANCE (tlf. +33 140819537, fax +33 140819529).

De ovennævnte love og regler findes på Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.